ועדת הכספים, כנסת 20, פרוטוקול מספר 764, 2017-07-16 13:25

משה גפני: אני מחדש את הישיבה.

משה גפני: אנחנו בסעיף האחרון בסדר-היום.

משה גפני: אין לי הסבר למה אני עובד ביום ראשון ולמה אני מכנס פה את החברים.

משה גפני: אני מתנצל בפניכם, אבל זה כנראה טבע שאני לא אתגבר עליו.

משה גפני: הצעת חוק לתיקון פקודת מס הכנסה (מס' [220]), התשע"ו–2016.

משה גפני: דנו בחוק הזה.

משה גפני: דובר על הנוסח שיובא לוועדה, שיהיה בהסכמה עם הגופים.

משה גפני: מי מציג את החוק וההסכמות?

<רולנד עם שלם: אכן הנוסח שהוגש בזמנו נוסח אחרי הסכמות.

משה גפני: זה הנוסח הזה?

<רולנד עם שלם: כן.

<רולנד עם שלם: מאז עשו עוד כמה ישיבות כדי ללבן כמה דברים ויש לנו עוד כמה תיקונים קלים, אבל אני חושב שהגענו ברוך השם להסכמות, אז נוכל לקדם את הנושא.

משה גפני: בבקשה.

משה גפני: מי מקריא?

<גיא גולדמן: "החלפת סעיף 64 1.

<גיא גולדמן: במקום סעיף 64 לפקודת מס הכנסה (להלן – הפקודה), יבוא: "חברת בית 64.

<גיא גולדמן: (א) בסעיף זה – "הכנסה חייבת" – לרבות שבח כמשמעותו בחוק מיסוי מקרקעין; "זכות" – זכות בחבר בני אדם, כהגדרתה בסעיף 103; "חברת בית" – חברת מעטים כמשמעותה בסעיף 76, שמתקיימים בה כל אלה: (1) מספר בעלי המניות בה אינו עולה על 20; לעניין זה, היה תאגיד שקוף בעל מניות בחברה, יראו כל אחד מבעלי הזכויות בתאגיד השקוף כבעל מניות בחברה.

<גיא גולדמן: ".

משה גפני: אתה יכול בבקשה להסביר מה מטרת החוק, אחרי שדיברנו.

משה גפני: אתה יכול להגדיר מה אנחנו רוצים בחוק הזה?

משה גפני: בבקשה.

<רולנד עם שלם: בפקודת מס הכנסה קיים סעיף 64 שמטפל בנושא שנקרא חברות בית שמאפשר, במקרים מסוימים, שהחברה תהיה שקופה לצרכי מס ומי שישלם את המס אלה בעלי המניות של אותה חברה.

<רולנד עם שלם: הסעיף מאוד ישן בפקודה הקיימת כרגע.

<רולנד עם שלם: בתיקון פה אנחנו מתקנים את הסעיף, להבהיר הרבה דברים ולסדר אותו, אבל לא משנים את התפיסה.

<רולנד עם שלם: תפיסה היא שיש אפשרות למי שרוצה, בהתאם לתנאים מסוימים, להפוך את החברה לשקופה לצרכי מס.

<גיא גולדמן: הסדרי המס דומים מאוד למה שנעשה לגבי חברה משפחתית בתיקון 197.

משה גפני: החוק עצמו הוא חוק ישן מאוד, כן?

<רולנד עם שלם: הסעיף הקיים הוא מאוד לקוני.

<רולנד עם שלם: עושים סדר בבלגן.

<רולנד עם שלם: לא משנם את התפיסה.

משה גפני: במה זה שונה ממשפחתי?

<רולנד עם שלם: אחד התנאים בזכאות בוא שבעלי המניות הם מאותה משפחה, הם קרובי משפחה.

<רולנד עם שלם: פה זה עולם אחר.

<רולנד עם שלם: פה בעלי המניות לא חייבים להיות קרובי משפחה.

<רולנד עם שלם: נדרש שהחברה תעסוק בנדל"ן, מחזיקה נדל"ן, משכירה נדל"ן, ואז מאפשרים להעלות את הרווחים או ההפסדים מהנדל"ן לחברה למעלה או לבעלי המניות לצורך הקיזוז הפנימי או לצורך המיסוי של הכנסות החברה.

<רולנד עם שלם: חברה משפחתית היא רק לבעלי מניות שהם קרובי משפחה.

<רולנד עם שלם: פה אין חובה שבעלי המניות יהיו קרובי משפחה, החובה פה היא שהעיסוק של החברה יהיה בתחום הנדל"ן.

<אייל לב ארי: הדמיון הוא השקיפות.

<אייל לב ארי: הייחוס של הכנסות החברה לבעלי המניות.

<ג'ק בלנגה: החוק מאפשר לעשות השקעות במקרקעין על ידי אנשים שהם לא קרובי משפחה כאילו אין חברה, לצורך העניין.

<ג'ק בלנגה: השינוי המהותי ביותר הוא שעד היום אפשר היה להיכנס ולצאת הזה באופן חופשי ותכנוני המס היו מאוד יצירתיים, וכרגע הם סוגרים את האפשרות הזאת.

<ג'ק בלנגה: זה השינוי הכי מהותי בחוק.

<אייל לב ארי: זה בדומה למה שעשו בחברות המשפחתיות.

<אייל לב ארי: הותרה פעם אחת כניסה או יציאה וזהו.

משה גפני: יש דברים שלא הגעתם עליהם להסכמה?

<ג'ק בלנגה: יש דברים שעדיין דורשים ליבון והובטח לי מרשות המיסים שזה - - -

משה גפני: אז תעיר כשנגיע לזה.

<גיא גולדמן: "לעניין זה יראו כבעל מניות אחד בחברה: (א) אדם וקרובו, כהגדרתו בסעיף 76(ד)(1);".

<גיא גולדמן: לבקשת הלשכות אנחנו משנים לפסקאות (1) ו-(2) בסעיף 88 לעניין הגדרת קרוב.

<גיא גולדמן: זו בעצם הרחבה: כולל דודים ואחיינים.

<גיא גולדמן: "(ב) קיבוץ שיתופי וקיבוץ מתחדש כהגדרתם בסעיף 54, או במושב שיתופי כמשמעותו בסעיף 61 או במושב עובדים כהגדרתו בתקנות האגודות השיתופיות (סוגי אגודות), התשנ"ו–1995.

<גיא גולדמן: ".

<גיא גולדמן: שינינו פה מחברים לקיבוץ.

<גיא גולדמן: הייתה פה טעות טכנית.

<גיא גולדמן: "(2) אין בין בעלי המניות בחברה תאגיד שקוף שיש באפשרותו לבחור בכל שנת מס את אופן המיסוי שלו;".

משה גפני: מה זה תאגיד זר?

<גיא גולדמן: תאגיד שקוף.

<ג'ק בלנגה: זה נוסח קודם.

<ג'ק בלנגה: המילה "זר" ירדה.

<גיא גולדמן: אנחנו קוראים עכשיו מהנוסח המעודכן.

<ג'ק בלנגה: אין לו אותו.

משה גפני: נמחק "זר".

משה גפני: הלאה.

<אייל לב ארי: לגבי ההגדרה של מושב עובדים, צריך למצוא לזה פתרון כי לא מפנים להגדרה בתקנות בחקיקה ראשית.

<גיא גולדמן: נפנה לתקנות מכוח חוק.

משה גפני: רגע.

משה גפני: אתם תצטרכו להגיד על איזה סעיף מדובר.

משה גפני: הלאה לסעיף (3).

<גיא גולדמן: רגע.

<גיא גולדמן: יש לנו פה תוספת לבקשת הלשכות, לשכת עורכי הדין שלדעתי אין לה פה נציג - - -

<ג'ק בלנגה: אני הנציג.

<ג'ק בלנגה: לא צריך - - -

<גיא גולדמן: אז אני מקריא את התוספת שלבקשתם.

<גיא גולדמן: הפסקה הזאת, פסקה (2): "אין בין בעלי המניות בחברה תאגיד שקוף שיש באפשרותו לבחור בכל שנת מס את אופן המיסוי שלו;".

<גיא גולדמן: ויש פה הקלה מסוימת, ואני מקריא אותה: "ואולם פסקה זו לא תחול על אגודה שיתופית חקלאית כמשמעותה בסעיף 62 - -

<איל לב ארי: רגע.

<איל לב ארי: אגודה שיתופית חקלאית?

<גיא גולדמן: כן.

<גיא גולדמן: היא תאגיד שקוף.

משה גפני: תמשיך.

<גיא גולדמן: - - ובלבד שיודיע בכתב למנהל בתוך 30 יום ממועד הקמת חברת הבית - -

<ג'ק בלנגה: יש לי הצעה.

<ג'ק בלנגה: הרי הנוסח הזה מודפס כבר, אפשר להדפיס לו אותו, חבל שהוא יכתוב.

משה גפני: אבל אני רוצה לדעת מה סוכם.

משה גפני: תקריא, בבקשה.

<ג'ק בלנגה: יקריא, אבל שיהיה מולך.

משה גפני: הוא כותב, אבל תעביר את מה שהודפס.

<גיא גולדמן: - - או רכישתה על אחד משני אלה ולא תהיה רשאית לחזור בה מהודעתה:".

משה גפני: זה ממש ארוך?

<גיא גולדמן: זה עוד מעט נגמר.

<גיא גולדמן: זה (א) ו(ב) קצרים.

משה גפני: למה לא הבאתם לנו קודם?

<גיא גולדמן: זה לבקשת לשכת עורכי הדין - - -

<ג'ק בלנגה: זה היה ביום חמישי בלילה.

<גיא גולדמן: "(א) בחירתה כדינה מתחילת שנת המס בה נתנה ההודעה ואילך, יהיה כדין שותפות; (ב) בחירתה כדינה מתחילת שנת המס בה נתנה ההודעה ואילך, לא יהיה כדין שותפות.

<גיא גולדמן: ".

משה גפני: למה אי אפשר היה להכין את זה קודם?

משה גפני: אנחנו מחכים עם החוק הזה כבר כמה חודשים.

משה גפני: זה מקשה עלינו מאוד שמביאים את זה רק עכשיו.

<גיא גולדמן: זה בשביל להגיע להסכמות.

<ג'ק בלנגה: אדוני, הנוהג הוא, בדרך כלל, שכשאתה קובע את הישיבה אז אנחנו מתכנסים להסכמות.

משה גפני: בסדר.

משה גפני: אבל אני לא יכול לקבוע ישיבה רק כדי שתתכנסו.

<אייל לב ארי: - - - אחרי הסכמות קודמות.

משה גפני: אנחנו חיכינו לנוסח.

משה גפני: הנוסח הגיע, שמנו אותו על סדר-היום, לא חשוב מה שהיה בדרך.

משה גפני: תשתדלו להביא את זה קודם.

משה גפני: אנחנו רוצים ללמוד את זה ואנחנו רוצים שזה יהיה על השולחן.

משה גפני: אחרי זה משרד האוצר בבג"ץ אומר שמקבלים מאיתנו נוסחים ברגע האחרון.

<גיא גולדמן: אדוני, יש מספר שינויים כאלה.

<גיא גולדמן: הם קטנים.

משה גפני: אני חוזר על בקשתי.

משה גפני: אם אפשר, אלא אם מדובר על זה שאנחנו עושים פה חקיקה בבליץ, יכול להיות פעם אחת שאנחנו עושים חוק שצריך לעבור מהר.

משה גפני: אבל זו חקיקה רגילה.

משה גפני: הלאה.

משה גפני: תקרא את (3).

<גיא גולדמן: "(3) החברה עוסקת רק בהחזקה, במישרין, או בעקיפין, כאמור בפסקה (4)(ב)-(ג), של בניינים או קרקע אשר הושלמה בניית בניין עליה בתוך ארבע שנים - -

<ג'ק בלנגה: חמש.

<גיא גולדמן: הסכמנו - - -

<רולנד עם שלם: כן, כן.

<גיא גולדמן: - - בתוך חמש שנים ממועד תחילת החזקת החברה בקרקע - -

משה גפני: אם הייתי יועץ משפטי בוועדה הייתי אומר ליושב-ראש לעצור את הדיון.

משה גפני: אבל אתה איש עדין.

<גיא גולדמן: - - לעניין זה-"השלמת בניה" – השלמת בניית מבנים ששטחם הכולל 70% - -

משה גפני: - - - לפני חודשים היה את הדיון הזה - - -

<אייל לב ארי: אני גם לא מבין.

משה גפני: שאלתי, לפני ששמתי את זה בסדר-היום: האם יש נוסח.

משה גפני: אמרתם לי שכן.

משה גפני: פתאום מתברר שאין.

<גיא גולדמן: היו בקשות, אדוני.

משה גפני: אין לי טענות.

משה גפני: אני בא בטענות רק לעצמי.

משה גפני: אני קובע סדר-יום אחרי שאני מברר שהנוסח קיים - - -

<אייל לב ארי: אני בא בטענות לעצמי עכשיו לאחר הערת היושב-ראש.

משה גפני: אתה לא צריך לבוא בטענות, אני נושא באחריות.

משה גפני: אני הייתי צריך לא לקבוע את זה.

משה גפני: לחכות עד שיהיה נוסח מלא.

משה גפני: לא חשוב, הלאה.

<גיא גולדמן: - - "לעניין זה-"השלמת בניה" – השלמת בניית מבנים ששטחם הכולל 70% לפחות מהשטח הניתן לבניה לפי התכנית החלה עליהם.

<גיא גולדמן: ".

<אייל לב ארי: לפי האינטונציה אני מבין שיש שינוי.

<גיא גולדמן: לא משמעותי.

משה גפני: תגיד.

משה גפני: אם יש שינוי, תגיד.

משה גפני: אני לא רוצה - - -

<גיא גולדמן: ברור.

<גיא גולדמן: כרגע אין שינוי, אני מתחיל להקריא את (4).

משה גפני: בסדר.

<גיא גולדמן: "(4) כל נכסיה הם אחד או יותר מאלו: (א) בניינים או קרקעות כאמור בפסקה (3), או מזומנים המשמשים אותה לרכישת בניינים, ובלבד שלא יוחזקו המזומנים בחברה תקופה העולה על 12 חודשים מתום שנת המס בה הושקעו או נוצרו בחברה;".

<גיא גולדמן: לבקשת לשכת רואי החשבון אנחנו מוסיפים תוספת: "וכן מזומנים בשל רווחים שאם חולקו, היה חל עליהם האמור בסעיף קטן - - -

משה גפני: לא הבנתי מה זה.

<גיא גולדמן: תסביר, ג'ק.

<ג'ק בלנגה: אם נשאר כסף בחברה מדמי שכירות, הוא לא יפריע לה להיות חברת בית.

<ג'ק בלנגה: רשות המיסים מבקשת בחוק הזה שכל הנכסים יהיו רק נדל"ן, אז קבענו מנגנונים שאם יש מזומן שעומד, תוך כמה זמן צריך להשקיע אותו.

<ג'ק בלנגה: הוסכם בנוסף שאם יש דמי שכירות שנתקבלו, למרות שלא משקיעים אותם בנדל"ן, הם לא יפריעו לחברה להישאר חברת בית.

<אייל לב ארי: מתעלמים מהם.

משה גפני: בגלל שזה דמי שכירות.

<ג'ק בלנגה: אלה מזומנים שכבר מוסו לפי הסעיף הזה והם תמיד לא יפריעו.

<ג'ק בלנגה: זו התוספת הזו.

משה גפני: יש בזה היגיון.

<גיא גולדמן: "וכן מזומנים בשל רווחים שאם חולקו, היה חל עליהם האמור בסעיף קטן (ב)(1) להגדרה.

<גיא גולדמן: ".

<רולנד עם שלם: לסעיף.

<רולנד עם שלם: לא ל הגדרה.

<אייל לב ארי: זו בעצם פסקה.

<גיא גולדמן: אנחנו בתוך הגדרת חברת בית.

<ג'ק בלנגה: הסעיף האומר שאם המזומנים האלה מחולקים, בעצם הם לא חייבים במס.

<ג'ק בלנגה: אין לזה משמעות.

משה גפני: הלאה.

<גיא גולדמן: את פסקה (ד) אנחנו מורידים, בעצם מאחדים אותה עם (ב) ומפשטים את (ב).

<גיא גולדמן: אנחנו מקצרים את (ב).

משה גפני: איזה (ד) הורדתם?

<גיא גולדמן: בהמשך.

<אייל לב ארי: - - - הוא יורד, נכנס בשינוי נוסח לתוך (ב).

<גיא גולדמן: "(ב) מניות, בחברה שמיום התאגדותה מתקיימים בה כל התנאים להגדרה "חברת בית" בחוק זה.

<גיא גולדמן: (ג) מניות, אשר נרכשו באיגוד מקרקעין, כמשמעותו בחוק מיסוי מקרקעין, ובלבד שהרכישה הביאה להחזקה של יותר מ-50% מאמצעי השליטה, כהגדרתם בסעיף 88, באיגוד.

<גיא גולדמן: ".

<ג'ק בלנגה: מיום התאגדותה זה לא מה שהוסכם.

<גיא גולדמן: אתה חוזר ל-(ב)?

<ג'ק בלנגה: כן.

<ג'ק בלנגה: כי ברגע שאיחדת, אז מניות בחברה שמתקיימים בה כל התנאים להגדרת חברת בית בחוק זה, לא מיום התאגדותה.

<ג'ק בלנגה: נניח שיש לי חברה שלפני 5 שנים התחילה להיות חברת בית, אז הוצאת אותה החוצה.

<ג'ק בלנגה: אז לא מיום התאגדותה.

<אייל לב ארי: חברה שמתקיימים בה כל התנאים להגדרת חברת בית.

משה גפני: אז מה התשובה למה שהוא אומר?

<רולנד עם שלם: אתה מתכוון על חברות בית לפני תיקון החוק?

<רולנד עם שלם: הוותיקות?

<ג'ק בלנגה: נניח שמישהו מחזיק היום חברה שהתחילה רק לפני 5 שנים להיות חברת בית, אז היא כרגע בחוץ.

<עופרי שליו: הכוונה שרכשת - - -

<ג'ק בלנגה: אני מדבר על (ב).

<ג'ק בלנגה: לא על (ג).

<עופרי שליו: הכוונה היא שרכשת אותה כחברת בית, לאו דווקא אם היא הייתה מאז ומתמיד, גם בידי מי שמכר לך, כחברת בית - - -

<ג'ק בלנגה: זה ב-(ג).

<ג'ק בלנגה: אני מסתכל על (ב) כרגע.

<ג'ק בלנגה: כתוב: "מניות בחברה שמיום התאגדותה מתקיימים בה כל התנאים להגדרת חברת בית".

<ג'ק בלנגה: אז צריך לא מיום התאגדותה.

<עופרי שליו: יש שתי סיטואציות: או שאתה הקמת את החברה ויכול להיות שאתה רכשת.

<ג'ק בלנגה: יכול להיות שהקמתי חברה רגילה לפני 30 שנה, ולפני 5 שנים הפכתי להיות חברת בית.

<ג'ק בלנגה: אז עכשיו הוצאת החוצה.

<ג'ק בלנגה: בית שמחזיקה בבית, הוצאת אותה החוצה עכשיו.

משה גפני: לא הבנתי.

משה גפני: מלפני 30 שנה יש לך חברה - - -

<ג'ק בלנגה: חברה רגילה.

<ג'ק בלנגה: החוק פעם אפשר להיכנס לחברת בית בשלים יותר מאוחרים.

<ג'ק בלנגה: עכשיו סוכם שאם הבית, וגם הבית בית, אז זה יתאפשר.

<ג'ק בלנגה: כרגע הנוסח השאיר רק את אלה שנולדו ככאלה ולא מי שהפכו לכאלה.

<ג'ק בלנגה: אנחנו חושבים שגם אלה שהפכו עד היום, צריך להשאיר אותם.

משה גפני: מה אתם אומרים?

<רולנד עם שלם: אם אתה בנוסח הישן, בהוראת המעבר התנאי הזה לא חל עליך.

<גיא גולדמן: אתה נהנה מההסדר הישן.

<רולנד עם שלם: בלי המגבלות האלה.

<ג'ק בלנגה: בהסדר הישן לא ברור אם חברת בת - - -

משה גפני: איפה זה כתוב?

<גיא גולדמן: בהוראות מעבר בסוף הנוסח.

<ג'ק בלנגה: בהוראות המעבר לא ברורות חגבי חברות בנות אם הן בפנים או לא.

<עופרי שליו: בחוץ.

<עופרי שליו: היום, כל האחזקה שלך בבניינים במישרין.

<ג'ק בלנגה: אני מבין.

<ג'ק בלנגה: אז מה קורה עם חברה שלא מיום התאגדותה היא כזאת וב-5השנים האחרונות היא כזאת?

<רולנד עם שלם: מה אתה רוצה?

<רולנד עם שלם: שביום הרכישה היא חברת בית?

<ג'ק בלנגה: אני חושב שצריך להוריד את עניין "התאגדותה" כאן.

<ג'ק בלנגה: ברגע שמתקיימים כל התנאים, אז מה זה משנה?

משה גפני: תבדקו את זה.

משה גפני: אני לא יכול להחזיק את כל חברי הוועדה להקשיב לדיון הזה.

<גיא גולדמן: סיימנו עם (ג) ואת (ד) מחקנו.

משה גפני: יש הערה לגבי הנושא הזה.

משה גפני: תצטרכו לתת תשובה ולישיבה הבא להביא נוסח.

<גיא גולדמן: "(5) לגבי חברה תושבת חוץ, היא תאגיד שקוף גם במדינה או במדינות בהן היא תושבת; (6) על החברה לא חל חוק לעידוד השקעות הון, ואולם פרק שביעי 1 לחוק האמור יכול שיחול עליה;".

<אייל לב ארי: זה השכירויות.

<גיא גולדמן: נכון, זה השכירויות.

<גיא גולדמן: אנחנו מוסיפים פה לעניין הטבות מס הניתנות גם ליחיד כיוון שהטבות שניתנות רק לחברה זה לא רלוונטי לגביה.

<אייל לב ארי: מה אתה רוצה לכתוב, על יחיד?

<גיא גולדמן: לא.

<גיא גולדמן: יכול שזה יחול עליה לעניין הטבות מס הניתנות גם ליחיד.

<גיא גולדמן: הרי חברת בית ממוסה כיחיד.

<גיא גולדמן: "(7) החברה ביקשה להיחשב כחברת בית, בהודעה שעליה חתמו כל בעלי מניותיה ושנמסרה לפקיד השומה בתוך שלושה חודשים מיום התאגדות החברה; "רווחי חברת בית" – רווחים שמקורם בהכנסה החייבת של חברת הבית בשנות ההטבה, בתוספת הכנסתה הפטורה ממס, בניכוי הפסדים שנוצרו בחברת הבית בשנות ההטבה ובהפחתת המס החל על בעל המניה בשל ההכנסה, אם שולם על ידי החברה והיא לא חייבה אותו בהתאם; "שנות ההטבה" – שנות המס שבהן החברה היא חברת בית; "תאגיד שקוף" – חבר בני אדם שרווחיו והפסדיו מיוחסים לבעלי הזכויות בו.

<גיא גולדמן: (ב) הכנסתה החייבת והפסדיה של חברת בית יחשבו, מיום התאגדותה, כהכנסתם החייבת והפסדיהם של בעלי מניותיה, בהתאם לחלקם בזכויות לרווחי חברת הבית, ויחולו הוראות אלה: (1) רווחי חברת הבית שחויבו בשיעורי המס של יחיד לפי סעיף זה וחולקו, בין בתקופה שבה החברה הייתה חברת בית ובין לאחר שחדלה להיות חברה כאמור, יראו אותם כאילו לא חולקו; (2) לעניין מקדמות של בעל מניות, כאמור בסעיף 175, יצורף חלקו היחסי הכנסתה החייבת של חברת הבית למחזור המהווה בסיס למקדמות; (3) ניתן לגבות את המס על הכנסת חברת הבית, לרבות המקדמות, הן מחברת הבית והן מבעלי המניות, בגובה המס החל על חלקם היחסי ברווחיה של חברת הבית; (4) הפסדים שהיו לבעל מניות לפני שנות ההטבה אינם ניתנים לקיזוז כנגד הכנסתה של חברת הבית;".

<ג'ק בלנגה: צריך להיות פה "הכנסתה החייבת".

<גיא גולדמן: "(5) במכירת מניה של חברת בית או של חברה שהיתה חברת בית יחולו הוראות אלה:".

<ג'ק בלנגה: או חוק מיסוי מקרקעין, לפי העניין.

<גיא גולדמן: אמרנו שלא.

<רולנד עם שלם: בהכנסה חייבת - - -

<ג'ק בלנגה: לא, לא.

<ג'ק בלנגה: זה מכירת המניות.

<רולנד עם שלם: בסעיף הקודם, הכנסה חייבת זה לאחר קיזוז הפסדים.

<רולנד עם שלם: אז הפסדים שהיו לבעל המניות לפני שנות ההטבה אינם - - -

<ג'ק בלנגה: - - - הכנסה חייבת של חברת הבית.

<ג'ק בלנגה: לחברת הבית יש הכנסה חייבת, ואז היא עולה – אני מבין את הבעיה, אבל יש הכנסה חייבת בתאגיד קודם.

<ג'ק בלנגה: זו לא הכנסה בכל מקרה.

<רולנד עם שלם: בסדר.

משה גפני: אתה הבנת מה שהם מדברים?

<אייל לב ארי: אני הבנתי את החייבת של - - -

משה גפני: לא.

משה גפני: מה עכשיו - - -

<ג'ק בלנגה: אנחנו עדיין ב-(4).

<אייל לב ארי: עדיין ב-(4)?

<ג'ק בלנגה: כן.

<ג'ק בלנגה: הוא חזר לזה.

<ג'ק בלנגה: הוא רצה להוריד את החייבת.

<ג'ק בלנגה: השארנו את החייבת.

<ג'ק בלנגה: אנחנו ב-(5), פה אמרנו להוסיף את חוק מיסוי מקרקעין.

<עופרי שליו: בסוף אמרנו שלא צריך.

<רולנד עם שלם: איפה אתה, ג'ק?

<רולנד עם שלם: זה איגוד?

<ג'ק בלנגה: זה איגוד, כן.

<עופרי שליו: אם זה איגוד, חל בעצם 88.

<עופרי שליו: עם כל ההוראות - - -

<ג'ק בלנגה: לא יפחת מהתמורה - - -

<עופרי שליו: סעיף 7א לחוק מיסוי מקרקעין שולח אותך - - - לפקודה - - -

משה גפני: בסדר.

משה גפני: אנחנו מקבלים את מה שאתה אומר.

משה גפני: אם יש בעיה – אבל לפי מה שאתה אומר, אז אין בעיה.

<גיא גולדמן: "(5) במכירת מניה של חברת בית או של חברה שהיתה חברת בית יחולו הוראות אלה: (א) לעניין סעיף 88, יופחת מהתמורה לגבי מוכר המניה ומהמחיר המקורי לגבי הרוכש, סכום השווה לחלק הרווחים שחויבו בשיעורי המס של יחיד לפי סעיף זה, שהצטברו בחברה ולא חולקו עד למועד מכירת המניה, שיחסו לכלל הרווחים שחויבו והצטברו כאמור הוא כיחס חלקה של המניה הנמכרת בזכויות לרווחי חברת הבית שחויבו בשיעורי המס של יחיד לפי סעיף זה לכלל הזכויות לרווחיה שחויבו בשיעורי המס כאמור; לעניין זה, "רוכש" – לרבות מי שרכש מניות מחברת הבית;".

<גיא גולדמן: לבקשת לשכת רואי החשבון אנחנו מוסיפים: "או שהוקצו לו מניות על ידי חברת הבית".

<גיא גולדמן: אנחנו גם נתקן את זה במקביל בחברה המשפחתית, סעיף 64א(א)(7)(א).

<אייל לב ארי: כשנגיע - - -

<גיא גולדמן: "(ב) הוראות סעיף 94ב לפקודה זו וסעיף 71א לחוק מיסוי מקרקעין לא יחולו לגבי רווחים שחויבו בשיעורי המס של יחיד לפי סעיף זה;".

<גיא גולדמן: אנחנו נבקש להוסיף פסקה.

<גיא גולדמן: את מה שרואים עכשיו כ-(ג), נהפוך לפסקה (1).

<גיא גולדמן: אני מקריא: "(1) לעניין חישוב רווח ההון, ייווסף לתמורה של המוכר סכום בגובה ההפסדים שיוחסו למוכר בשנות ההטבה; בסעיף קטן זה, "הפסדים" – סכום השווה להכנסה החייבת שיוחסה למוכר המניה בניכוי הפסדים שיוחסו לו בשנות ההטבה, ובלבד שהוא סכום שלילי;".

<גיא גולדמן: עכשיו אנחנו מוסיפים פסקה מספר (2).

משה גפני: מה זה מספר (2)?

<גיא גולדמן: אמרתי שסעיף קטן (ג) - - - "(2) הפסדים שטרם קודדו על ידי המוכר עובר למועד מכירת המניה – רשאי המוכר לקזזם כנגד רווח ההון בשל מכירת המניה.

<גיא גולדמן: ".

<גיא גולדמן: גם בחברה משפחתית אנחנו נתקן את זה.

<ג'ק בלנגה: רווח ההון הריאלי?

<גיא גולדמן: "(1) על אף הוראות פקודה זו, יחולו לעניין שומה, השגה וערעור, הוראות אלה: (א) נקבעה לחברת בית שומה, רשאי פקיד השומה, על אף הוראות פקודה זו, לקבוע את שומתו של בעל מניות או לתקנה בהתאם לשומת חברת הבית, בתוך שנתיים מתום שנת המס שבה נקבעה שומת החברה או במועד שבו רשאי הוא לשום את הכנסתו של בעל המניות, לפי המאוחר;".

<ג'ק בלנגה: פה ביקשנו תוך שנה.

<ג'ק בלנגה: כדי שלא ייווצר מצב שמגיעים ל-7-6 שנים.

משה גפני: לא בתוך שנתיים?

<ג'ק בלנגה: אנחנו ביקשנו תוך שנה וזה עדיין נשאר פתו.

משה גפני: מה אתם אומרים?

<עופרי שליו: שנה זה זמן קצר מדי.

משה גפני: שנה זה זמן קצר מדי, ושנתיים זה זמן ארוך מדי – אז שנה וחצי.

משה גפני: כך עשינו בחוק הקודם.

<ג'ק בלנגה: גם ככה כמעט שנתיים.

<ג'ק בלנגה: זה שוטף פלוס שנתיים כרגע.

<ג'ק בלנגה: זה כמעט להגיע ל-7-6 שנים.

משה גפני: שנה וחצי.

<רולנד עם שלם: שנתיים זה לבחון את ההשלכות של השומה.

<ג'ק בלנגה: הבנתי.

<ג'ק בלנגה: יש לך שומה.

<ג'ק בלנגה: שנה וחודשיים לא מספיק?

<גיא גולדמן: זו פעם ראשונה שאנחנו שומעים את ההערה הזאת.

<גיא גולדמן: כל מה שביקשת, התחשבנו.

<ג'ק בלנגה: אמרתי את זה בארוחת הבוקר.

<רולנד עם שלם: אפשר להשאיר את זה שנתיים.

<רולנד עם שלם: זה עוזר לנו - - -

<ג'ק בלנגה: אני חושב שזה ארוך מאוד.

<רולנד עם שלם: אתה יודע שאת רוב התיקונים - - -

משה גפני: הצעתי פשרה.

משה גפני: תדברו ביניכם ובישיבה הבאה תגידו בדיוק.

משה גפני: הלאה.

<גיא גולדמן: יש ישיבה נוספת, כבוד?

משה גפני: אתה רוצה שאני אצביע על מה שאני לא יודע?

<גיא גולדמן: מה אתה לא יודע?

<גיא גולדמן: אפשר - - -

משה גפני: לא יודע כלום.

משה גפני: אין לי נוסח מסודר.

משה גפני: גיא, עם כל הכבוד, אמרו לי שיש נוסח מוסכם.

משה גפני: אם היה נוסח מוסכם, הייתי מצביע.

משה גפני: אנחנו לא הולכים לשום מקום.

משה גפני: אין תכנית להחליף אותי כיושב-ראש הוועדה בטווח הנראה לעין.

משה גפני: חוץ מזה יש פה דברים שאתם צריכים גם להשלים.

<רולנד עם שלם: זה לא קשור לשנתיים?

משה גפני: השנתיים היינו חותכים עכשיו.

משה גפני: אם היה נוסח רגיל והייתה מחלוקת אז היינו - - -

<רולנד עם שלם: ברור.

משה גפני: אני דווקא חושב שאתם צודקים בעניין של השנתיים אבל הצעתי פשרה.

משה גפני: אם זה היה הנושא, היינו עכשיו דנים על השנתיים וגם הוא היה רוצה לסיים את זה עכשיו.

משה גפני: אבל אנחנו לא שם.

<גיא גולדמן: אמרנו בתוך שנתיים מתום שנת המס שבה נקבעה שומת החברה או במועד שבו רשאי הוא לשום את הכנסתו של בעל המניות, לפי המאוחר.

<גיא גולדמן: "(ב) חברת הבית רשאית להשיג או לערער על השומה שנקבעה לה בהתאם להוראות סעיפים 150 או 153, לפי העניין; בעל המניות רשאי להשיג או לערער על ייחוס הכנסתה החייבת או הפסדיה של חברת הבית ועל השפעת השומה שנקבעה לחברת הבית על הכנסתו, אך לא על השומה שנקבעה לחברת הבית; (7) הוראות חלק ה'2, למעט הוראות סעיפים 104, 104א, 104ב(א) עד (ג) ו-104ד עד 104ז, לא יחולו על חברת בית.

<גיא גולדמן: (ג) חדל להתקיים בחברת בית, בתוך שנת המס, תנאי אחד או יותר מהתנאים המנויים בהגדרה "חברת בית" שבסעיף קטן (א), תחדל החברה מלהיות חברת בית מתחילת שנת המס שבה חדל להתקיים בה התנאי האמור, לעניין זה לא יראו כאילו חדלו התנאים כאמור בפסקאות (3) ו- (4) להתקיים, או כאילו לא התקיימו, לפי העניין, בכל אחד מהמקרים הבאים: (1) אם מכרה חברת הבית בניינים במהלך שנת המס ועד תום השנה לא היו ברשותה בניינים או מזומנים כאמור בפסקה (4) ובמהלך שנת המס העוקבת, רכשה בניינים כאמור בפסקה (4)(א) או נכסים המפורטים בפסקאות (4)(ב)-(ג).

<גיא גולדמן: (2) אם מכרה חברת הבית בניינים במהלך שנת המס ועד תום השנה לא היו ברשותה בניינים או מזומנים כאמור בפסקה (4) ובמהלך שנת המס העוקבת התפרקה החברה.

<גיא גולדמן: ".

משה גפני: כן.

<גיא גולדמן: את הפסקה השלישית אנחנו מוחקים לבקשת הלשכות.

משה גפני: מוחקים את (3)?

משה גפני: טוב.

<ג'ק בלנגה: מי ביקש למחוק את זה?

<גיא גולדמן: בתיאום עם לשכת עורכי הדין.

<ג'ק בלנגה: למה?

<ג'ק בלנגה: אצלי זה לא מחוק.

משה גפני: תבדוק אתם.

משה גפני: אני חייב לסיים.

משה גפני: תבדוק אתם, בינתיים מחקנו אלא אם תבוא בשמם.

משה גפני: דבר אתם.

משה גפני: אתם נעתרתם לבקשת לשכת עורכי הדין, אתם מוחקים.

<גיא גולדמן: כן, בתיאום.

<גיא גולדמן: הייתה פגישה ביום חמישי.

משה גפני: בסדר.

משה גפני: הוא לא מבין למה, אז הוא ידבר אתם.

<גיא גולדמן: אפשר את כל השינויים להפוך.

משה גפני: אם אפשר להגיע להסכמה, עדיף.

משה גפני: אם אי אפשר להגי על הסכמה, אנחנו נכריע בישיבה הבאה.

<גיא גולדמן: "(ד) חברת בית רשאית להודיע לפקיד השומה, לא יאוחר מחודש לפני תחילת שנת מס פלונית, שהיא חוזרת בה מבקשתה להיחשב חברת בית;".

<ג'ק בלנגה: פה ביקשתי שזה יהיה בחתימה של כל בעלי המניות, כמו בכניסה.

משה גפני: מה זאת אומרת?

<ג'ק בלנגה: בשביל להיכנס לחוק, צריכים כל בעלי המניות לחתום.

<ג'ק בלנגה: אז אמרתי שביציאה גם שיידעו את כל בעלי המניות.

<ג'ק בלנגה: זה לא מצב - - -

משה גפני: אם אחד לא מסכים?

<ג'ק בלנגה: אז אי אפשר לצאת מחברת בית כי אולי הוא נכנס להשקעה שזה התנאי, שהיא חברת בית.

משה גפני: מה אתם אומרים?

<גיא גולדמן: אדוני, אם בכל מקרה אתה שולח אותנו לדיונים נוספים עם הלשכות - - -

משה גפני: אני לא שולח אתכם.

משה גפני: מצדי אל תדונו אתם.

<גיא גולדמן: מבחינתנו הגענו להסכמות בנוסח שמונח קרוב לשנתיים על שולחן הוועדה.

<גיא גולדמן: שנה וחצי.

<גיא גולדמן: אז אם אנחנו שומעים פה הערות חדשות - - -

משה גפני: מתי הגיע הנוסח?

<איל לב ארי: שנה.

<גיא גולדמן: לפני שנה.

<רולנד עם שלם: תחזור על ההערה של ג'ק.

<רולנד עם שלם: ג'ק, מה רצית?

<רולנד עם שלם: אני רוצה להתקדם.

משה גפני: הוא בסדר.

משה גפני: במקום לדבר ציוניות, הוא מדבר על הסעיף.

<גיא גולדמן: חברת בית רשאית להודיע לפקיד השומה – מה רצית?

<ג'ק בלנגה: כמו בכניסה: בחתימה של כל בעלי מניותיה.

<רולנד עם שלם: אין בעיה.

משה גפני: טוב.

משה גפני: ככה מתקדמים.

משה גפני: הנוסח שלהם מוכן שנה?

<גיא גולדמן: שנה.

<גיא גולדמן: עבר קריאה ראשונה בינואר 2016 - - -

<אייל לב ארי: לא, לא - - -

משה גפני: תגיד לי את האמת, אני רוצה לדעת, היה נוסח לפני שנה - - -

<אייל לב ארי: אני לא אגיד דבר - - -

משה גפני: אני רוצה שתגיד את הכול.

משה גפני: היה נוסח לפני שנה.

<אייל לב ארי: הנוסח המעודכן שנמצא בפני הוועדה הובא לוועדה לפני שנה, בשעות הלילה לפני הדיון, ואז התקיים דיון.

משה גפני: חרי זה התקיים דיון.

משה גפני: מה קרה אחרי זה?

משה גפני: אני עצרתי את הדיונים?

משה גפני: מה היה?

<אייל לב ארי: אז נעצרו הדיונים.

משה גפני: בסדר.

משה גפני: אני אשם.

<אייל לב ארי: אתה לא אשם.

<אייל לב ארי: אתה קובע את סדר-היום.

משה גפני: אז קבעתי את סדר-היום באופן כזה שהחוק הזה נדחה.

משה גפני: אני רוצה לסיים אותו.

<אייל לב ארי: זו לא שאלה של אשמה.

<אייל לב ארי: זו שאלה של סמכות ושאלה של - - -

<ג'ק בלנגה: אני חושב שהדברים שנשארו הם דברים קטנים מאוד ואפשר לעשות הצבעה היום אם תרצה.

משה גפני: אני לא אסכים לזה.

משה גפני: אני לא אסכים באופן עקרוני, לא שיש לי בעיה עם החוק – החוק בסדר.

משה גפני: אני רוצה לשנות בו כמה דברים, אבל החוק בסדר.

משה גפני: אבל תשמע, זה יום ראשון, אין פה את חברי הוועדה.

משה גפני: בכל אופן זה חוק חשוב, אז אם היה נוסח והכול היה מוסכם וחברים היו רואים את הנוסח, אז אפילו אם הפ לא כאן אני מצביע.

משה גפני: אין נוסח.

משה גפני: תביאו נוסח מוסכם.

משה גפני: אין לי טענות.

משה גפני: אני היום אתכם.

משה גפני: תביאו נוסח ואני אצביע.

משה גפני: אני לא אסכים לרטרואקטיבי, אגב.

משה גפני: אתם יודעים את זה.

משה גפני: אבל אני אצביע על זה.

<גיא גולדמן: גם עם זה אפשר להתקדם.

<גיא גולדמן: אנחנו לא רואים - - -

משה גפני: בסדר גמור.

משה גפני: אני לא נכנס לזה בגלל שאני רוצה לסיים פה בסעיף 64א.

משה גפני: אני רוצה שתביאו נוסח לישיבה הבאה ואנחנו, בעזרת השם, נצביע עליו אם אין בעיות.

משה גפני: את הרטרואקטיבי תורידו.

<גיא גולדמן: מוכנים להוריד.

משה גפני: תורידו.

משה גפני: תבואו עם נוסח - - -

<אייל לב ארי: שהנוסח יהיה מחוק.

משה גפני: אני אסביר ברחל בתך הקטנה.

משה גפני: אתם לא חייבים לקבל את מה שהגופים אומרים.

משה גפני: אני אף פעם לא אמרתי את זה.

משה גפני: אני אמרתי שתגיעו אתם להסכמות.

משה גפני: אם יהיה צורך להכריע במשהו, אני לא רואה פה חילוקי דעות מהותיים.

משה גפני: אני מבקש שתביאו בלי הרטרואקטיבי.

משה גפני: אם תביאו עם זה, יתחיל דיון על זה.

משה גפני: דיון כזה יכול להיות ארוך ומיותר.

משה גפני: אם אתם מגיעים להסכמה, להביא נוסח שאנחנו רק מצביעים עליו.

משה גפני: מקריאים את התיקונים ומצביעים.

משה גפני: לשם אני חותר להגיע.

משה גפני: אין לנו נוסח עכשיו, יש לנו עדיין דיבורים, אמנם על דברים קטנים, מלבד הרטרואקטיבי שזה באמת כבר אז היה נראה לי לא טוב.

משה גפני: תביאו נוסח ונצביע עליו.

משה גפני: בעזרת השם.

<גיא גולדמן: "(ה) חברה שחדלה להיות חברת בית, לא תוכל לשוב ולבקש להיות חברת בית.

<גיא גולדמן: ".

משה גפני: מה זה?

<גיא גולדמן: זאת אומרת שאי אפשר לזגזג.

<גיא גולדמן: חברה שחדלה להיות לא תוכל לשוב - - -

משה גפני: לא יכולה לחזור חזרה.

<איל לב ארי: זה מעשה אחד בכניסה ומעשה אחד ביציאה.

משה גפני: התקבלה דעתו שכל אלה שנמצאים בכניסה צריכים להיות - - -

<אייל לב ארי: חתימת כל בעלי המניות.

<אייל לב ארי: באותה דרך שהם נכנסו, באותה דרך שייצאו.

משה גפני: נסכם כדלהלן.

משה גפני: אני לא מכריח אתכם, אני אף פעם לא הכרחתי לשבת עם הגופים.

משה גפני: אבל אם לא יושבים עם הגופים ולא מגיעים אתם להסכמה, מתחיל פה הדיון.

משה גפני: אם מתחיל פה הדיון, אז כמובן חלק נשמע למה שהם אומרים, חלק נשמע למה שאתם אומרים.

משה גפני: זה שאתם יושבים יחד זה מאפשר לסיים את החקיקה במהירות רבה יותר וכל מה שנלווה לזה.

משה גפני: להוציא את מה שאני אמרתי.

משה גפני: תגיעו להסכמה אתם, הנה מה טוב.

משה גפני: לא תגיעו להסכמה, אני מניח שתגיע, אבל אם לא תגיעו – תביאו את חילוקי הדעות לפה ונכריע בהם.

משה גפני: אני מקווה שלא נגיע לזה.

משה גפני: אני מקוו שתבואו עם נוסח שנצביע עליו, להקריא את השינויים שנעשו בעקבות הדיון הזה ונצביע על הנוסח הזה.

משה גפני: זאת המטרה.

<רולנד עם שלם: אני רוצה בהזדמנות הזו, כבוד היושב-ראש, להודות לג'ק על הממלכתיות.

משה גפני: כן, גם בשמי.

<רולנד עם שלם: על ההבנה ועל שיתוף הפעולה.

משה גפני: הנה, אתה רואה?

<ג'ק בלנגה: תודה רבה.

<ג'ק בלנגה: זה הדדי.

משה גפני: כל הכבוד.